hy en hy hy hy ja hy hy hy hy hy fi hy ru hy hy hy hy hy hy hy hy en hy de hy hy hy hy hy hy hy hy hy hy hy hy hy hbs_lat pl hy hy ja hy hy ja hy hy hy hy hy fi hy ru hy hy hy hy hy hy hy hy en hy de hy hy hy hy hy hy hy hy hy hy hy hy hy hbs_lat pl hy hy ja hy hy hy hy hy hy hy en hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy
Anunner.com - ՀԱՅՏՆԻ ՈՒ ԱՆՀԱՅՏ ՏԻԳՐԱՆ ՀԱՄԱՍՅԱՆԸ - Հայտնի և անհայտ հայեր
To work correctly for this site need to enable JavaScript in your browser
Գլխավոր էջ| Նախագիծ| Աջակցություն | Կարծիքներ| Շնորհակալություն | Հետադարձ կապ
Կյանքում քիչ է պատահում, երբ մարդիկ հնարավորություն են ունենում բացահայտելու սեփական ինքնությունը: Տիգրանը իր մեջ կրում է հայ մարդու հոգին բացահայտելու յուրօրինակ մի կարողություն: Նա ինքը, կարծես մի բանալի է, մի կախարդական բանաձև, մի անհայտ լեզու, որը պատմում է հեռու-հեռվում գոյություն ունեցող մի հին ու ժամանակակից աշխարհին անհասկանալի երկրի ավելի հին ու անհասկանալի ավանդապատումների մասին:
Նրա երգը՝ մեր անցյալի երգը, պատմում է մի հարազատ ու շատ ծանոթ մարդու մասին, որի տեսակը մենք կորցրել ենք, իսկ Տիգրանը տրվել է նրան գտնելու և տուն վերադաձնելու անչափ ազնիվ ու արդար մտադրությանը: Այդ կորած մարդուն գտնելու համար նա չափչփել է հայրենի բնության ստորոտները, թերթել հարյուրավոր գրքեր, եղել բազմաթիվ երկրներում, այցելել տարատեսակ գինետներ ու մեծապատիվ համալսարաններ, շրջել թանգարաններով ու անցել աշխարհիս մեծերի հետքերով, սակայն, ի վերջո, իր որոնումները որոշել է շարունակել երաժշտության կախարդական հորիզոններում:
Նրա ճանապարհի ուղեկիցը իր սրտի երգն է: Սկզբունքորեն նրբին ու հանդարտ, այն իր մեջ պարունակում է անհանգիստ ու վիթխարի էներգիա, որն առաջին իսկ առիթով պիտի ժայթքի, իսկ կախարդված ունկընդիրը սպասում է այդ գոյապայքարի հանգուցալուծմանը:
Գոյապայքարի երկու ճակատներում մարտընչում են Տիգրան Համասյանն ու "ստեղնաշարայինների զորագունդը": Այս գոյապայքարը, սակայն նման չէ մեզ հայտնի պայքարի որևէ այլ տեսակի: Սա, առավելապես, երկխոսություն է, որ շշուկով պատմվող օրորից վերածվում է հանկարծահաս ըմբոստության ու ինքնաբուխ բանավեճի, սակայն երբեք չի անցնում փոխադարձ հարգանքի ու արժանապատվության շեմը:
Այդ երկխոսությունը, որքան գեղեցիկ և հուզիչ, նույն չափ էլ խրոխտ ու տեղ-տեղ անհասկանալի է: Բայց, այդ անհասկացությունը ոչ թե նրանց երկխոսության նյութի բարդությունից է, այլ ունկընդիրներիս տարրական տհասությունից: Խոսքը կրթության կամ կրթվածության մասին չէ, կամ էլ կարդացած գրքերի քանակի ու անգիր արած բանաստեղծությունների... Խոսքը դարերի խորքից մեզ ժառանգաբար փոխանցվող՝ մեր նախնայց հոգու կանչի մասին է: Նախնիներ, որոնցից մենք հեռացել ենք:
Տիգրանը բերում է մեր նախնայց հոգու լույսը: Նրա ընտրած ճանապարհը հեշտ չէ: Անհրաժեշտ է բավականաչափ համարձակություն և ազնիվ սիրտ ունենալ այդ ճանապարհն անցնելու համար: Նրա ինքնավստահությունը կասկած չի թողնում, որ նա կհասնի իր երազանքին: Իսկ իր երազանքի ճանապարհին նա քայլում է հստակ քայլերով, բայց միևնույն ժամանակ շատ զգույշ՝ որպեսզի հանկարծ չընդհատվի այն հեքիաթը, որ կոչվում է Տիգրան Համասյան:
• ՀՈԴՎԱԾՆԵՐԸ ՄԱՍՆԱԿԻ ԿԱՄ ԱՄԲՈՂՋՈՒԹՅԱՄԲ ԱՐՏԱՏՊԵԼՈՒ ԿԱՄ ՕԳՏԱԳՈՐԾԵԼՈՒ ԴԵՊՔՈՒՄ ՀՂՈՒՄԸ www.anunner.com ԿԱՅՔԻՆ ՊԱՐՏԱԴԻՐ Է :
• ԵԹԵ ԴՈՒՔ ՈՒՆԵՔ ՍՈՒՅՆ ՀՈԴՎԱԾԸ ԼՐԱՑՆՈՂ ՀԱՎԱՍՏԻ ՏԵՂԵԿՈՒԹՅՈՒՆՆԵՐ ԵՎ
ԼՈՒՍԱՆԿԱՐՆԵՐ,ԽՆԴՐՈՒՄ ԵՆՔ ՈՒՂԱՐԿԵԼ ԴՐԱՆՔ info@anunner.com ԷԼ. ՓՈՍՏԻՆ:
• ԵԹԵ ՆԿԱՏԵԼ ԵՔ ՎՐԻՊԱԿ ԿԱՄ ԱՆՀԱՄԱՊԱՏԱՍԽԱՆՈՒԹՅՈՒՆ, ԽՆԴՐՈՒՄ ԵՆՔ ՏԵՂԵԿԱՑՆԵԼ ՄԵԶ` info@anunner.com:
Հրապարակվել է: 07-06-2013 08:34:28
«Ցեղի կանչը». Գագիկ Գինոսյան
Ձեր ուշադրությանն ենք ներկայացնում «Անուններ» հայագիտական նախագծի և «Խարույկ» արշավական ակումբի հետ համատեղ նկարահանված «Ցեղի կանչը» վերլուծական հաղոր
Anunner.com-ի հյուրն է ԺԻՐԱՅՐ ՇԱՀՐԻՄԱՆՅԱՆ
Իմ երազանքն է ունենալ հայկական խումբ, նվագել հայ բարձրակարգ երաժիշտների հետ:
+Առաջարկեք Ձեր հյուրին Բոլոր տեսանյութերը...
ՍՏԵՓԱՆ ՋՐԲԱՇՅԱՆ ԽԱՉԱՏՈՒՐԻ Կոմպոզիտոր: ՀԽՍՀ արվեստի վաստակավոր գործիչ (1963): Ավելին...
Մեջբերումներ անելիս հղումը www.anunner.com-ին պարտադիր է:
Կայքի հոդվածների, լուսանկարների, տեղեկատվական և հանրամատչելի նյութերի մասնակի
կամ ամբողջական վերարտադրությունն այլ կայքերում կամ զանգվածային լրատվամիջոցներում
առանց www.anunner.com-ին հղղման՝ արգելվում է:
Գովազդների բովանդակության, ինչպես նաև օգտատերերի կողմից թողած մեկնաբանությունների
և կարծիքների համար կայքը պատասխանատվություն չի կրում:
Կայքում ներկայացված տեղեկատվության անհամապատասխանություն դեպքում, խնդրում ենք
Հարցերի և առաջարկությունների համար գրել` info@anunner.com էլ. փոստին:
Տառատեսակը Arian AMU Arial Unicode Sylfaen Sans-serif
Բեռնել տառատեսակը Arian AMU